
Здравейте.Бих искала да попитам , възможно ли е да изляза на борсата след втората година майчинство.И по какъв ред трябва да се случи.Счетоводителят, ми обясни че на 1.11.2021 тогава ми изтича втората година ,  

трябва да ме върне на работа за да ми изчисти отпуската от майчинството и след това ми предложи да ме освободи по взаимно съгласие ако не се споразумеем с работодателят ми .Зная че това е в мой ущърб. Как трябва да реагирам в този случай.Може ли да ми бъде отказана отпуската и това че ще съм на борсата евентуално и ще съм безработна влияе ли по някакъв начин на посещението на детето ми в ясла .Благодаря.


 

Борса след майчинство
=====================

 

Здравейте, г-жо Любенова,


прекратяването на договора с работодателя по взаимно съгласие е свързано с минимално обезщетение за безработица в размер на 12 лв. на ден за 4 месеца, като съветът ми е да не се съгласявате на този вариант. Работодателят може да съкрати щата или да прекрати договора поради намаляване обема на работа и тогава ще получавате 60 % от брутното Ви трудово възнаграждение, което е последно за срок в зависимост от стажа Ви.  

От изключителна важност за прием на дете в яслите и детските градини в София е родителите да работят – било то на трудов договор, било като самоосигуряващи се лица, било като управители/собственици на фирма. Шансовете за прием на дете в детските заведения в София, където недостигът на места в детските ясли и градини е много голям, са почти нищожни, в случай че някой от родителите на детето е безработен.


Поздрави,  

адв. Николина Митова  

тел. 0898 303092


